อยุธยาลั่นทะลุแสนล.ปีนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

หวังแม่ช่วยเพิ่มสินทรัพย์20% ส่งกองทาร์เก็ตฟันด์ลุยหุ้นไทย
โพสต์ทูเดย์ — บลจ.อยุธยา ลั่นเป้าทะลุแสนล้านปีนี้ โต 20% พร้อมส่งกองทุนทาร์เก็ตฟันด์ เป้ากำไรหุ้นไทย 10% ขายวันนี้
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) อยุธยา เปิดเผยว่า แผนงานในปี 2554 บริษัทจะเพิ่มมูลค่าสินทรัพย์ภายใต้การ บริหาร (เอยูเอ็ม) ให้ทะลุ 1 แสนล้านบาทให้ได้ โดยตั้งเป้าไว้ที่ 1.1 แสนล้านบาท หรือเพิ่มขึ้นประมาณ 20% จากปี 2553 มีเอยูเอ็ม 89,871.11 ล้านบาท
“ปีที่ผ่านมาบริษัทเติบโตค่อนข้างสูง โดยเอยูเอ็มเพิ่มขึ้น 39.22% จากสิ้นปี 2552 อยู่ที่ 64,551.84ล้านบาท แบ่งเป็นธุรกิจกองทุนรวม 55,745.54 ล้านบาท เพิ่มขึ้น 31.69% ธุรกิจกองทุนสำรองเลี้ยงชีพเพิ่มขึ้นมาอยู่ที่ 15,701.52 ล้านบาท และกองทุนส่วนบุคคล 18,424.06 ล้านบาท เพิ่มขึ้น 104.82%” นายฉัตรพี กล่าว
อย่างไรก็ตาม การขยายสินทรัพย์ให้เติบโตขึ้นได้อย่างมีนัยสำคัญต้องขึ้นกับธนาคารกรุงศรีอยุธยาซึ่งเป็นธนาคารแม่ รวมทั้งพาร์ตเนอร์ที่เป็นตัวแทนขายกองทุนให้บริษัทด้วย เพราะเมื่อเศรษฐกิจมีแนวโน้มขยายตัว ธนาคารอาจต้องการเงินฝากมากขึ้นเพื่อไปปล่อยสินเชื่อ ซึ่งทุกธนาคารคงเป็นเหมือนกัน และอาจส่งผลต่อเป้าหมายเอยูเอ็มในปีนี้ได้
“ปัจจุบันบริษัทมีกองทุนรวมค่อนข้างครบทุกประเภท แต่ยังมองหาโอกาสการลงทุนในต่างประเทศอยู่ตลอด หากมีจังหวะอาจจะออกกองทุนประเภททาร์เก็ตฟันด์ ซึ่งเป็นกองทุนที่กำหนดเป้าหมาย และจ่ายคืนผลตอบแทนชัดเจน รวมทั้งหวังว่าจะมีโอกาสดึงเงินจากกองทุนพันธบัตรเกาหลีใต้ที่ครบกำหนดจาก บลจ.อื่นเข้ามาลงทุนกับกองทุนตลาดเงินและตราสารหนี้ของบริษัทด้วย” นายฉัตรพี กล่าว
นอกจากนี้ ในวันที่ 2026 ม.ค.นี้ บริษัทเสนอขายกองทุนเปิดกรุงศรีอิควิตี้ 10% ทาร์เก็ต 3 (KFEQ103) เป็นกองทุนทาร์เก็ตฟันด์ กำหนดเป้าหมายและจ่ายคืนผลตอบแทนให้ผู้ลงทุนเมื่อหน่วยลงทุนมีมูลค่าเพิ่มประมาณ 10% หรือไม่ต่ำกว่า11.11 บาทต่อหน่วย ภายในระยะเวลาประมาณ 1 ปี หรือน้อยกว่า 
นายฉัตรพี กล่าวว่า กองทุนจะเน้นลงทุนในหุ้นพื้นฐานดีและมีแนวโน้มการเติบโตสูง โดยใช้กลยุทธ์การลงทุนที่อาศัยความเชี่ยวชาญในการเลือกหลักทรัพย์ และความคล่องตัวในการปรับกลยุทธ์การลงทุนตามสถานการณ์เพื่อสร้างผลตอบแทนตามเป้าหมายภายใต้ความเสี่ยงที่เหมาะสม 
“บริษัทมีมุมมองในเชิงบวกกับตลาดหุ้นไทย เนื่องจากเศรษฐกิจยังขยายตัวในระดับดี กำไรบริษัทจดทะเบียนคาดว่าจะเติบโตต่อเนื่อง 1820% นอกจากนี้ตลาดหุ้นไทยยังคงได้รับประโยชน์จากกระแสเงินทุนไหลเข้า” นายฉัตรพี กล่าวอีกทั้งการคาดการณ์ P/E ของตลาดหุ้นไทยในปี 2554 ถึงแม้ว่าจะมีความใกล้เคียงกับตลาดภูมิภาค แต่อัตราการเติบโตของกำไร จะสูงกว่าหลายเท่า ซึ่งในระยะเวลาอันสั้น กองทุนเปิดกรุงศรีอิควิตี้ 10% ทาร์เก็ต 3 (KFEQ103) จะเป็นอีกทางเลือกหนึ่งของผู้ลงทุนที่ยังคงสนใจลงทุนในตลาดหุ้นไทย